./data/phi0914/phi00126/phi0914.phi00126.perseus-lat2.xml
inventus est Numida qui acceptis litteris evasurum se professus       praestaret promissum  per media Romana castra nocte egressus spem       accendit Campanis, dum aliquid virium superesset, ab omni parte eruptionem       temptandi  ceterum in multis certaminibus equestria proelia ferme prospera       faciebant, pedite  superabantur  sed nequaquam tam laetum vincere quam triste       vinci ulla parte erat ab obsesso et prope expugnato hoste  inita tandem ratio est ut quod viribus deerat arte aequaretur            ex omnibus legionibus electi sunt iuvenes maxime vigore ac       levitate corporum veloces; eis parmae breviores quam equestres et septena iacula       quaternos longa pedes data, praefixa ferro quale hastis velitaribus inest            eos singulos in equos suos accipientes equites adsuefecerunt et vehi       post sese et desilire perniciter, ubi datum signum esset  postquam adsuetudine cotidiana satis intrepide fieri visum est, in campum qui       medius inter castra murumque erat adversus  instructos Campanorum       equites processerunt,  et,  ubi ad coniectum teli       ventum est, signo dato velites desiliunt  pedestris inde acies ex       equitatu repente in hostium equites incurrit, iaculaque cum impetu alia super       alia emittunt  quibus plurimis in equos virosque passim coniectis permultos       volneraverunt; pavoris tamen plus ex re nova atque inopinata iniectum est, et in       perculsum hostem equites invecti fugam stragemque eorum usque ad portas       fecerunt  inde equitatu quoque superior Romana res fuit; institutum  ut velites in legionibus essent  auctorem peditum equiti inmiscendorum centurionem Q  Navium ferunt,            honorique id ei apud imperatorem fuisse